Shalom ja tere õhtust!
Eetris on TV7 Iisraeli Uudised Jeruusalemmast.
Tänased põhiteemad:
Holokausti rahvusvahelisel mälestuspäeval
märgiti 77 aasta möödumist juutide vabastamisest
Auschwitz-Birkenau koondus- ja hävituslaagritest.
Saksamaa tõotab seista juudiriigi kõrval.
Iisraeli peaminister Bennett hoiatas rahvusvahelist kogukonda,
et ükskõiksust Iraani üleskutsete taustal hävitada juudiriiki
võib võtta kui vaikivat nõusolekut.
Türgi president Erdogan toonitas,
et ta riik soovib teha energeetikas samme,
et kahandada Euroopa sõltuvust Venemaast.
Tänasel holokausti rahvusvahelisel mälestuspäeval täitus 77 aastat ajast,
mil Nõukogude väed vabastasid ligi 7000 juuti
Auschwitz-Birkenau koondus- ja hävituslaagritest.
Üleilmse vaatajaskonnaga mälestuspäeva kõnes
saksa seadusloojatele Bundestagis kõneles Iisraeli parlamendi spiiker Levy
unikaalse suhte kujunemisest pärast holokausti õõvastavaid julmuseid,
kus sakslased ja iisraellased otsustasid andestada
ning leida lepitus ühiste demokraatlike väärtuste taustal.
Austatud härrad ja prouad,
antud mälestused ühendavad me rahvaid - iisraellasi ja sakslasi.
Mälestamisega paralleelselt käib ärkamine.
Nende kaheksa aasta ja seitsme päeva jooksul
on me rahvas suutnud väljuda rahvuslikust ja ajaloolisest traumast
ning panna julguse ja sihikindlusega aluse millelegi uuele.
Me rahvad on valinud surma ja elu vahel elu ja seda iga päev.
"Ma olen pannud su ette elu ja surma, õnnistuse ja needuse.
Vali nüüd elu, et sina ja su sugu võiksite elada."
- 5. Moosese raamat 30:19.
Kaks rahvast on pidanud vastu erakordsel teekonnal,
leidnud lepituse ja taastanud suhte ning loonud vapra sõprussuhte.
Saksamaa ja Iisrael on ehitanud silla, mis näeb demokraatia väge ja olulisust,
samuti vajadust teha koostööd,
et kaitsta seda periood-perioodilt ja päev-päevalt.
Oma pisaratega lõppenud pöördumises tsiteeris ta 13. sajandi aramea hümni,
milles kiidetakse Jumala suurust.
Esimees Levi kutsus kohal viibivaid saksa seadusandjaid ja juhte üles
võtma kasutusele täiendavaid holokausti mälestusmeetmeid ajal,
mil antisemiitlus tõstab koletult pead Saksamaal ja mujal maailmas.
Saksamaa välisministri ja kodanikuna
tunnen häbi antisemiitluse tõusu osas oma kodumaal.
Terroristide rünnakud sünagoogidele,
vihakõne, kipat kandvate juutide kiusamine Berliini tänavatel
ning kodanikud, kes kannavad meeleavaldustel kollaseid tähti,
millel kiri "vaktsineerimata", on kõik väljakannatamatu.
Reageerime sellele kogu seaduse jõuga.
Eesolevatel aastatel kulutame miljard eurot,
et võidelda antisemiitluse ja vihaobjektiks oleva rahvaga,
mis hõlmab politsei koolitamist ja sotsiaalmeedia kampaaniaid.
Saksamaa tippdiplomaat teatas seda
nädala algusel peetud holokausti mälestusüritusel, kus toonitas,
et Saksamaa on seisab juudiriigi eest alusetu kriitika ja viha osas.
Saksamaa uue valitsuse jaoks on
ja jääb Iisraeli julgeolek me riigivõimu lahutamatuks osaks.
Kõneleme vastu alusetule kriitikale ja vihale Iisraeli osas.
Iisraeli peaminister Bennett pöördus Välisministeeriumi korraldatud üritusel
välisriikide aukodanike poole juudiriigis.
Täna möödub 77 aastat
vabastamisest Auschwitz-Birkenaus, kus päästeti 7000 juuti,
kuigi 6 miljonit juudi meest, naist ja last olid juba hävitatud.
Me ei pruugi mõista, mida tähendab elada üle holokaust.
Me ei pruugi ealeski mõista,
mida tähendab viibida aastaid metsas, kartes oma pere elu pärast,
varjata oma juudi päritolu ja palvetada, et keegi ei märkaks su aktsenti.
Siiski võime holokaustist õppida.
Ära võta vabadust iseenesest mõistetavalt vaid väärtusta seda.
Ära võta ebaõiglust iseenesest mõistetavalt vaid vastandu sellele.
Ärge vaadake pealt julmust vaid võidelge selle vastu.
Maailm peab õppima holokausti õudustest ja tegema vajaliku,
et inimkond ei alistuks eales kurjusele, mida oleme näinud.
Peaminister Bennett rõhutas, et kuigi hetkel on olemas riik,
mis teeb järjepidevalt üleskutseid juudiriigi hävitamiseks,
võib rahvusvahelise kogukonna jätkuvat ükskõiksust
pidada kui vaikivaks nõusolekuks.
Kui kuuleme Iraani režiimi
igapäevaseid üleskutseid Iisraeli riigi hävitamiseks -
me kõne ajal räägivad nad Iisraeli mõrvamisest ja hävitamisest -,
ühtlasi kui näeme kiiret arengut tuumarelva hankimiseks,
on ükskõiksus selle ees kui vaikiv nõusolek.
Riik, mis räägib Iisraeli hävitamisest,
ei peaks olema legitiimne partner milleski.
Kui juute sihitakse jätkuvalt pelgalt nende rahvuse tõttu,
kas siis individuaalselt või kollektiivselt Iisraeli riigina,
on ükskõiksus selle ees kui vaikiv nõusolek.
Vastupidiselt holokausti perioodile, kus juudid olid hävituse osas jõuetud,
on tänasel juudiriigil jõudu seista vastu.
Pärast holokausti tõusime iseseisva rahvana,
kel on võimekus end kaitsta.
Iisrael on juudi rahva trots ükskõiksuse vastu.
Tänaseks oleme vaba, tugev ja iseseisev riik.
Holokausti rahvusvahelisel mälestuspäeval austame hukkunuid,
kes võitlesid ükskõiksuse vastu algatusega,
tegevusetuse vastu osalusega ja võitlesid tõega õiguse eest.
Slogan "Ei iialgi enam!"
on enamat kui teemaviide vaid see on kutse tegevusele.
See on me tõotus, et juudi rahvas
ei ole ealeski enam jõuetu, hääletu ega kodutu.
Holokausti õuduseid ei saa kustutada,
kuid saame ehitada hea tuleviku meile ja teistele.
Iisraeli rahvas elab!
Sel nädalal:
Iisraeli president Isaac Herzogile esitati riikliku julgeoleku uuringute
instituudi iga-aastase strateegilise uuringu peamised tulemused,
sh 2022. a Iisraeli peamised julgeoleku ja diplomaatilised probleemid.
Esiteks, antud uuring on huviäratav, oluline ja väljakutset esitav.
Igal ajaperioodil on omad väljakutsed
ja peame panema kõik proportsioonidesse.
Ühtlasi leian, et Iisrael peaks olema endaga rahul.
Üldiselt rääkides peaksime usaldama end kõigis valdkondades
ning looma ühtse ja selge strateegia, kuna mängus on keerukad väljakutsed.
Peame meeles pidama, et oleme maailma jõududega
äärmiselt keerukas mängus, mis mõjutab kogu maailma.
TV7 vaatles antud uuringut,
mis esitab analüüsi ulatuslikest Iisraeli julgeoleku väljakutsetest.
President Herzog küsis strateegilisi dokumente,
mis keskenduks muuhulgas ka Türgile või AÜEle,
kuna ta plaanib lähitulevikus antud kaht riiki visiteerida.
Mul on hea meel, kui esitaksite mulle dokumendi
mu kõnelusteks Türgi ja teiste ametnikega,
ka võimalikuks AÜE külastuseks.
Kui esitate meile olulisi punkte,
mis tugevdaksid me koostööd, olen sellele alati avatud.
Oluline on välja tuua,
et Iisraeli president visiteerib tuleval nädalal emiraatide kroonprints
Mohammed bin Zayed al-Nahyani kutsel Araabia Ühendemiraate.
Isegi kui presidendi residents Jeruusalemmas ei kinnita seda,
teatas Türgi president intervjuus,
et ta Iisraeli ametivend külastab järgmisel kuul Türgit,
mil nad arutavad normaliseerumise küsimusi ja ühiseid huvisid.
Oleme valmis astuma Iisraeliga energiavallas samme.
Iisraeli president külastab meid veebruarikuu esimestel nädalatel.
Antud visiit sillutab tee uue ajastuni Türgi-Iisraeli suhetes.
Tänan vaatamast!
Taustal näete kaunist lumesadu Jeruusalemmas.
Kutsun teid üles ühinema minu ja Jeruusalemma meeskonnaga,
et palvetada Rumeenia pääste ja rahu eest,
samuti ka tagakiusatud usukaaslaste eest üle maailma.
Palume ka Jeruusalemma rahu ja Iisraeli pääste eest.
Samuti julgustan teid,
et kui TV7 Israel News produktsioon on teid õnnistatud,
palun kaaluge me edasise töö toetamist.
TV7 töö on täielikult annetuspõhine,
seega, et te rahaline toetus aitab teha meil tööd.
Samuti tahan tänada kõiki, kes hoiavad meid palves,
mis minu seisukohalt ei ole kaugeltki vähem oluline.
Olen Jonathan Hessen.
Kena ja õnnistatud õhtu jätku ning kohtumiseni homme samal ajal.
Tõlge: Mailis Lepp